Document ID: 31997D0417

ΑΠΟΦΑΣΗ ΤΟΥ ΣΥΜΒΟΥΛΙΟΥ της 30ής Ιουνίου 1997 για την κατάργηση της απόφασης σχετικά με την ύπαρξη υπερβολικού ελλείμματος στη Φινλανδία (97/417/ΕΚ)
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 104 Γ παράγραφος 12,
τη σύσταση της Επιτροπής,
Εκτιμώντας:
ότι, την 1η Ιανουαρίου 1994, άρχισε το δεύτερο στάδιο για την πραγματοποίηση της Οικονομικής και Νομισματικής Ένωσης 7 ότι το άρθρο 109 Ε παράγραφος 4 ορίζει ότι κατά το δεύτερο στάδιο τα κράτη μέλη προσπαθούν να αποφεύγουν τα υπερβολικά δημοσιονομικά ελλείμματα 7
ότι υπάρχει διαδικασία υπερβολικού ελλείμματος η οποία προβλέπει την έκδοση απόφασης για την ύπαρξη υπερβολικού ελλείμματος και την κατάργηση της απόφασης αυτής μετά τη διόρθωση του ελλείμματος 7 ότι, κατά το δεύτερο στάδιο για την πραγματοποίηση της Οικονομικής και Νομισματικής Ένωσης, η διαδικασία υπερβολικού ελλείμματος καθορίζεται από το άρθρο 104 Γ, εκτός από τις παραγράφους 1, 9 και 11 7 ότι το πρωτόκολλο σχετικά με τη διαδικασία του υπερβολικού ελλείμματος, το οποίο προσαρτάται στη συνθήκη, περιέχει συμπληρωματικές διατάξεις για την εφαρμογή της διαδικασίας αυτής 7 ότι ο κανονισμός (ΕΚ) αριθ. 3605/93 (1) καθορίζει λεπτομερείς κανόνες και ορισμούς για την εφαρμογή των διατάξεων του εν λόγω πρωτοκόλλου 7
ότι, μετά από σύσταση της Επιτροπής βάσει του άρθρου 104 Γ παράγραφος 6 της συνθήκης, το Συμβούλιο διαπίστωσε την ύπαρξη υπερβολικού ελλείμματος στη Φινλανδία 7 ότι, σύμφωνα με το άρθρο 104 Γ παράγραφος 7, το Συμβούλιο συνέστησε στη Φινλανδία να θέσει τέρμα στην κατάσταση αυτή 7
ότι, σύμφωνα με τις διατάξεις του άρθρου 104 Γ παράγραφος 12, το Συμβούλιο καταργεί απόφαση με την οποία διαπιστώνεται η ύπαρξη υπερβολικού ελλείμματος εφόσον, κατά τη γνώμη του, το υπερβολικό έλλειμμα στο οικείο κράτος μέλος έχει διορθωθεί 7
ότι, κατά την κατάργηση της απόφασης, το Συμβούλιο αποφασίζει μετά από σύσταση της Επιτροπής 7 ότι τα στοιχεία που παρείχε η Επιτροπή μετά από την έκθεση που της υπέβαλε η Φινλανδία τον Μάρτιο του 1997, σύμφωνα με τις διατάξεις του κανονισμού (ΕΚ) αριθ. 3605/93, αιτιολογούν τα εξής συμπεράσματα:
Η διεύρυνση του δημοσιονομικού ελλείμματος κατά την περίοδο σοβαρής ύφεσης μεταξύ 1990-1993 έχει έκτοτε αναστραφεί. Οι καθαρές δανειακές ανάγκες του δημοσίου στη Φινλανδία μειώθηκαν το 1994 και 1995, και περαιτέρω το 1996, οπότε έφθασαν το 2,6 % του ΑΕΠ, επίπεδο χαμηλότερο από την τιμή αναφοράς της συνθήκης. Οι καθαρές δανειακές ανάγκες του δημοσίου αναμένεται να μειωθούν σε 1,9 % του ΑΕΠ το 1997. Το αναφερόμενο φινλανδικό πρόγραμμα σύγκλισης θέτει ως στόχο για το 1999 την επίτευξη δημοσιονομικού πλεονάσματος.
Η αυξητική τάση του δείκτη ακαθάριστου δημόσιου χρέους σταμάτησε μετά το 1994 7 ο δείκτης μειώθηκε το 1995 και 1996, οπότε ήταν 58,7 % του ΑΕΠ. Ο δείκτης δεν υπερέβη ποτέ την τιμή αναφοράς του 60 % του ΑΕΠ που ορίζει η συνθήκη.
Το 1996, το έλλειμμα κυμάνθηκε σε επίδεδα χαμηλότερα από εκείνα που ορίζει η συνθήκη και αναμένεται να εξακολουθήσει την ίδια πορεία για το 1997 και να μειωθεί περαιτέρω, μετατρεπόμενο σε πλεόνασμα μεσοπρόθεσμα 7 ο δείκτης του ακαθάριστου χρέους είναι χαμηλότερος από την τιμή αναφοράς που ορίζει η συνθήκη και αναμένεται να παραμείνει έτσι κατά το προσεχές μέλλον,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Από τη συνολική εκτίμηση προκύπτει ότι το υπερβολικό έλλειμμα της Φινλανδίας έχει διορθωθεί.
Άρθρο 2
Η απόφαση του Συμβουλίου της 10ης Ιουλίου 1995 με την οποία διαπιστώνεται η ύπαρξη υπερβολικού ελλείμματος στη Φινλανδία καταργείται.
Άρθρο 3
Η παρούσα απόφαση απευθύνεται στη Δημοκρατία της Φινλανδίας.
Λουξεμβούργο, 30 Ιουνίου 1997.

Labels: 10
2
18
4